MAIL  Üks põhireelgel, mille puhul teenusepakkujad ei pääse sul nahka üle kõrvade tõmbama: hoia asjad lahus. Ära seo oma webihostingut koduse ADSL-pakkujaga, ära kasuta ISP emaili võimalust jne. Paari õppetunni järel olen asjad lahku löönud: meilide jaoks on  mõistlik oma domeen koos hostinguga, kui oma domeeni pole vaja, siis hetkel tundub gmail üks parimatest võimalustest.  Mis siis Apple maili puhul ei istu:  *** Ei saa määrata saatjat, isegi tasuta gmailil saab. Apple puhul näitab saatjaks me.com aadressi. Kui mõne aja pärast ei taha enam teenust kasutada ja oled mailid sisse seadnud, siis on paha lugu. Oma viga, maksa või loobu aadressist. Meiliaadressiga on sarnane lugu nagu telefoninumbriga, sage muutmine tekitab segadusi.  PUSHi kohta ütles üks tuttav süsteemiadministraator, et see on sarnane AppleStore'is põgusalt üleval olnud tootega "I am rich!". Push'i üritab tootena müüa ka üks kohalik mobiilioperaator. Piisaks täiesti sellest, kui IMAP server ja klient mõlemat tunnevad käsku IMAP Idle. Apple Mail 3.x tunnistab (seni loetu põhjal) ja minu IMAP server ka. Kahjuks ei tundu iPhone seda oskavat. Mitmed odavamad "teiste tootjate telefonid" saavad aga sellega hakkama.